Document ID: /roh_data/filtered/fineweb-2-filterrobots_roh.jsonl.gz/22517

Suenter las schlettas prestaziuns dal HCD a la Cuppa Spengler la fin da l’onn, è la situaziun sa midada marcantamain il 2020. Ils da Tavau, surtut il trenader Christian Wohlwend, han puspè fatg pasch cun lur fans. Ed era sin il glatsch fan ils Grischuns puspè plaschair a lur aspectaturs. Tut ils trais gieus da quest onn han els gudagnà.
Da questas victorias dattan a nus blera energia, perquai che nus essan vegnids onurads per nossas stentas.
En il gieu da la dumengia cunter Bienna ha il HCD pir pudair decider il gieu cun il gol al 4:3 curt avant la fin da la prolungaziun. Duas giadas èn ils Grischuns stads en retard durant il gieu, han dentant anc pudì volver il gieu. Grazia a quella victoria è il HCD uss sin plaz 3 da la tabella ed ha sulet 2 puncts retard sin Genevra-Servette, ch'ha gia giugà dus gieus dapli.
Il proxim gieu per Tavau è mardi saira a chasa cunter ils ZSC Lions. RTR rapporta live da quest gieu a partir da las 20:00.
RTR novitads 20:00